 CONTRACT DE PRESTĂRI SERVICII

Nr. _____ /L/ ____________
Preambul:
Prezentul contract se încheie în temeiul prevederilor art. 7, alin (5) din Legea nr. 98/2016, cu modificările și completările ulterioare, privind dreptul Autorităţii contractante de a achiziţiona direct produse, servicii sau lucrări și a Raportului achizitiei directe nr.          /             , cod angajament __________, între:
1. Părţile contractante

Autoritatea contractantă: 

MUNICIPIUL BISTRIŢA, cu sediul în Bistriţa, P-ţa Centrală nr. 6, tel/fax 0263 237323, cod poştal 420040, cod unic înregistrare 4347569, cont RO38TREZ24A700301610100X,  deschis la Trezoreria municipiului Bistriţa, reprezentată prin PRIMAR Gabriel LAZANY, în calitate de Achizitor

Şi
_______________ SRL/SA cu sediul în ______, str. _____ nr___, jud. ____, telefon: _________, e-mail: _________, numărul de înregistrare la Oficiul Registrului Comerţului J_________, CUI: RO____, cont nr.___________                           deschis la Trezoreria Municipiului ________, reprezentată prin ADMINISTRATOR ___________ în calitate de Prestator.

2. Definiţii 

2.1. În prezentul contract, următorii termeni vor fi interpretaţi astfel:

a.  contract - reprezintă prezentul contract şi toate anexele sale. 
b.  achizitor şi  prestator  - părţile contractante, aşa cum sunt acestea numite în prezentul contract;

c.  preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d.  servicii - activităţi a căror prestare fac obiect al contractului; 

e.  forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluții, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunțiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. caietul de sarcini  - descrierea obiectivă a produselor, serviciilor sau lucrărilor necesare autorităţii contractante. Conţine în mod obligatoriu specificaţii tehnice.
g. zi - zi calendaristică; 

h. an - 365 de zile.

3. Interpretare

3.1. În prezentul contract, cu excepția unei prevederi contrare, cuvintele la forma singular vor include forma de plural şi vice-versa, acolo unde acest lucru este permis de context.

3.2. Termenul zi sau zile sau orice referire la zile reprezintă zile calendaristice dacă nu se specifică în mod diferit.
CLAUZE OBLIGATORII
4. Obiectul principal al contractului  
4.1. Prestatorul se obligă să presteze Servicii de proiectare a unui sistem de monitorizare și informare trafic auto cu camera video LPR/ANPR pe raza municipiului Bistrița aferente proiectului ”EUI02-036, Bio-Centric Communities: Navigating Nature, Embracing Ecosystems, Championing Technology” în perioada convenită și în conformitate cu prevederile ofertei, cerințelor caietului de sarcini și obligațiilor asumate prin prezentul contract. 
5. Preţul contractului

5.1. Preţul contractului, plătibil Prestatorului de către Achizitor este de ________ lei fără TVA, la care se adaugă TVA în conformitate cu prevederile legii.
6. Durata contractului
6.1. Durata prezentului contract este de la data semnării de catre ambele parti şi înregistrării acestuia la sediul achizitorului, până la indeplinirea tuturor obligaţiilor dintre părţi.
6.2. Durata de realizare a serviciilor este de 20 de zile calendaristice de la data comunicării ordinului de începere a contractului. 

6.3. În planificarea activităților se vor avea în vedere verificările în teren, consultarea deținătorilor de infrastructură și pregătirea documentațiilor de avizare.

7. Executarea contractului 
7.1. Executarea contractului începe după semnarea lui de ambele părţi. 
7.2. Contractul încetează să producă efecte după îndeplinirea tuturor obligaţiilor stabilite prin prezentul contract.

8. Documentele contractului

8.1. Documentele contractului (parte integrantă a acestuia) sunt:

          a) oferta;
          b) caietul de sarcini;      

          c) acte adiţionale, dacă există;

          d) alte anexe la contract.

9.  Obligaţiile principale ale Prestatorului

9.1. Standarde
Prestatorul se obligă să presteze serviciile în conformitate cu legislația din domeniu, la standardele şi / sau performanţele prezentate în caietul de sarcini, anexe la contract. 

10.  Obligaţiile principale ale Achizitorului

10.1 Achizitorul se obligă să recepţioneze, potrivit art. 13 si 15 a prezentului contract,  serviciile prestate, în termenul convenit.

10.2. Achizitorul se obligă să plătească către Prestator preţul convenit în prezentul contract pentru serviciile prestate, în termenele prevăzute la art. 17 a prezentului contract. 
11.Sancţiuni pentru neîndeplinirea culpabilă a obligaţiilor şi rezilierea contractului
11.1. În cazul în care, din vina sa exclusivă, Prestatorul:

       i.-nu îşi îndeplineşte obligaţiile asumate 

      ii.-îşi îndeplinește necorespunzător obligaţiile asumate 

     iii.-își îndeplineşte cu întârziere obligaţiile asumate 

atunci Achizitorul are dreptul de a deduce din preţul contractului penalităţi calculate la valoarea contractului rămasă de executat/executată necorespunzător/executată cu întârziere.
11.2. În cazul în care Achizitorul nu îşi onorează obligaţiile în termenul convenit, atunci acestuia îi revine obligaţia de a plăti penalităţi de întârziere pentru suma neachitată.

11.3. Penalităţile prevăzute la art. 11.2 se calculează potrivit art. 3, alin. 2^1 din  Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

11.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a cere rezilierea contractului şi de a pretinde plata de daune-interese în condiţiile prevederilor art. 1535-1536 din Legea nr.287/2009 privind Codul Civil republicat, cu modificările şi completările ulterioare.

11.5. Achizitorul îşi rezervă dreptul de a denunţa unilateral contractul, printr-o notificare scrisă adresată Prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru Prestator. 

11.6. În toate cazurile, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
CLAUZE SPECIFICE
12. Garanţii- nu este cazul
13. Alte responsabilităţi ale Prestatorului

13.1. Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu caietul de sarcini.
13.2. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.  

13.3. Prestatorul este pe deplin responsabil pentru prestarea serviciilor în termenele stabilite în Caietul de sarcini, pentru fiecare tip de activitate în parte. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 

13.4. Prestatorul se obligă să realizeze activităţile stabilite la art. 4.1 din prezentul contract cu respectarea prevederilor din caietul de sarcini.

13.5. Obligaţiile Prestatorului se completează cu cele prevăzute în caietul de sarcini.  
14. Alte responsabilităţi ale Achizitorului

14.1. Achizitorul se obligă să pună la dispoziţia Prestatorului orice facilităţi şi/sau informaţii pe care le deţine şi pe care Prestatorul le consideră necesare îndeplinirii contractului.

14.2. Achizitorul are obligația de a verifica și aproba serviciile realizate de Prestator.
14.3. Achizitorul are obligația de a monitoriza activitatea echipei de proiect a Prestatorului și de a gestiona riscurile care ar putea conduce la implementarea neconformă cu prevederile contractului de finanțare a proiectului. 

15. Recepţie şi verificări 

15.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini.
16. Începere, finalizare, întârzieri, sistare

16.1. Prestatorul are obligaţia de a începe prestarea serviciilor după semnarea contractului. 

16.2. (1) Serviciile prestate în baza contractului trebuie finalizate în termenul convenit de părţi, termen care se calculează de la data începerii prestării serviciilor.


    (2) În cazul în care: 

i) orice motive de întârziere, ce nu se datorează  Prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către Prestator,

îndreptăţesc Prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. 

16.3. Dacă pe parcursul îndeplinirii contractului, Prestatorul nu respectă graficul de prestare, acesta are obligaţia de a notifica acest lucru, în timp util, Achizitorului. Modificarea datei/perioadelor de prestare asumate în graficul de prestare se face cu acordul părţilor, prin act  adiţional.

16.4. În afara cazului în care Achizitorul este de acord cu o prelungire a termenului de execuţie, orice întârziere în îndeplinirea contractului dă dreptul Achizitorului de a solicita penalităţi Prestatorului. În cazul în care Prestatorul întârzie depunerea, respectiv refacerea rapoartelor, Achizitorul poate aplica penalizări.

17. Documente şi modalităţi de plată

17.1. Plata aferentă serviciilor prestate se va achita în termen de 30 zile de la emiterea facturii, numai dupa semnarea procesului verbal de receptie.

17.2. Suspendarea, pentru o anumită perioadă de timp, de către Autoritatea de Management, a plăţilor către Achizitor atrage după sine suspendarea plăţilor de către Achizitor Prestatorului pentru aceiaşi perioadă de timp.

18. Ajustarea preţului contractului

18.1. Pentru serviciile prestate, sumele datorate de Achizitor Prestatorului sunt cele prevăzute la art. 5. din prezentul contract şi cele mentionate in oferta.
18.2. Preţul contractului este ferm şi nu se poate actualiza. Prin excepţie, în conformitate cu prevederile art. 164 alin.(4) şi (5) din H.G. nr. 395/2016, în cazul în care au loc modificări legislative al căror efect se reflectă în creşterea/diminuarea costurilor pe baza cărora s-a fundamentat preţul contractului, acesta va fi ajustat doar în măsura strict necesară pentru acoperirea costurilor pe baza cărora s-a fundamentat preţul contractului.

19. Amendamente 

19. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

20. Subcontractanţi – nu este cazul
21. Cesiunea 

21.1. În conformitate cu prevederi art. 1167 din Codul Civil, prezentul contract se supune regulilor generale privitoare la cesiune, prevăzute de art.1315-1320 din Codul Civil.
22. Forţa majoră

22.1. Forţa majoră este constatată de o autoritate competentă.

22.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, apariţia cazului de forţă majoră şi să ia orice măsuri care îi stau la dispoziţie în vederea limitării consecinţelor.

22.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

23. Soluţionarea litigiilor

23.1. Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

23.2. Dacă, după 15 de zile de la începerea acestor tratative neoficiale, Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la locul executării contractului. 

24. Limba care guvernează contractul
24.1. Limba care guvernează contractul este limba română.

24.2. Rapoartele şi alte documente solicitate se vor redacta în limba română.

25. Comunicări

25.1. Orice comunicare între părţi, referitoare la îndeplinirea prezentului contract, trebuie să fie transmisă în scris şi înregistrată atât în momentul transmiterii cât şi în momentul primirii.

25.2. Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

26. Legea aplicabilă contractului
26.1. Contractul va fi interpretat conform legilor din România.

Prezentul contract, împreună cu anexele sale, reprezintă voinţa părţilor şi înlătură orice înţelegere verbală dintre acestea, anterior şi ulterior încheierii lui.

Părţile au înţeles să încheie prezentul contract azi, ___________, la sediul autorităţii contractante, în 4 (patru) exemplare, 3 (trei) pentru Achizitor şi unul pentru Prestator.    

ACHIZITOR,




         
 
  PRESTATOR,

MUNICIPIUL  BISTRIŢA


       
           ____________ SRL  
PRIMAR,
                                                                   ADMINISTRATOR,
Gabriel LAZANY                                     _________              
CONTROL FINANCIAR PREVENTIV

                                                               _________

DIRECŢIA ECONOMICĂ






 

Director ex. Nicolae SCURTU                _________                


DIRECȚIA TEHNOLOGIA
INFORMATIEI si INOVARE
Director ex. Nicolae CHIRLEȘAN         _________

DIRECŢIA JURIDICĂ, RESURSE UMANE, 
Director ex. Dumitru Matei CINCEA      __________
JURIDIC,                                                _________  

SERVICIUL ACHIZIŢII PUBLICE

Șef serviciu Cristian TIMOCE
         _________
Intocmit

Consilier Achizitii Publice

Mihai CORNEA 

MUNICIPIUL BISTRIȚA
                            ___________ SRL
Nr.

